ET Euroopa Liidu Teataja C 13/34

Väljavõte Euroopa Parlamendi ja nõukogu direktiivi 2001/24/EÜ (krediidiasutuste saneerimise ja likvideerimise kohta) kohaselt äriühingu Bank of Credit and Commerce International suhtes tehtud otsusest

2010/C 13/10

Bank of Credit and Commerce International Holdings (Luxembourg) SA

Bank of Credit and Commerce International SA

Bank of Credit and Commerce International (Overseas) Ltd.

Credit and Finance Corporation Ltd.

International Credit and Investment Company (Overseas) Ltd.

BANK OF CREDIT AND COMMERCE INTERNATIONAL (BCCI) LIKVIDEERIMINE

Nõuete esitamise tähtaeg

Eespool osutatud BCCI/ICIC/CFC grupi („BCCI Likvideerimine”) likvideerimiseks Kaimanisaartel, Luksemburgis, Ühendkuningriigis ja Araabia Ühendemiraatides (kõik on osalised 10. novembri 1994. aasta puulilepingus, mis hõlmab BCCI grupi üleilmset koordineeritud likvideerimist) on astutud ametlikke samme, et määrata kindlaks nõuete esitamise viimane kuupäev.

Nõuete esitamise viimane kuupäev – 31. märts 2010

Viimane kuupäev, millal võlausaldajad saavad esitada nõuded, et saada dividende seoses BCCI mis tahes osa likvideerimisega, on ametlikult 31. märts 2010. Võlausaldajad, kes selleks kuupäevaks ei esita oma nõudeid, kaotavad õiguse saada praeguse seisuga deklareeritud või tulevasi dividende. Kui Te soovite esitada nõude, võtke likvideerijaga ühendust võimalikult kiiresti, kasutades selleks käesoleva teatise lõpus esitatud kontaktandmeid. Seejärel saadetakse Teile võlatõend, mis tuleb edastada likvideerijale koos kõigi nõuet tõendavate dokumentidega nii, et likvideerijad saavad need kätte hiljemalt 31. märtsiks 2010.

Nõuded, mis saadetakse BCCI likvideerijatele otse Luksemburgi või Ühendemiraatidesse, tuleb saata tähitud postiga. On soovitatav, et BCCI likvideerijatele Kaimanisaartel ja Ühendkuningriigis saadetakse nõuded võimaluse korral samuti tähitud postiga, et oleks võimalik tõendada nende õigeaegset kättesaamist.

Nõude esitamine

Kui Te olete esitanud nõude ja kui seda ei ole likvideerijad veel (tervenisti või osaliselt) heaks kiitnud või nad on selle (tervenisti või osaliselt) ametlikult tagasi lükanud, võtke likvideerijatega ühendust võimalikult kiiresti, kasutades selleks teatise lõpus esitatud kontaktandmeid. Kui Te olete Luksemburgi äriühingu likvideerimisega seotud võlausaldaja, peate Te selles küsimuses esitama tähitud postiga uue nõude Luksemburgi äriühingu likvideerijatele enne 31. märtsi 2010, vastasel korral kaotate Te õiguse kõnealust nõuet esitada.

Kui Te olete nõude esitanud ja Te leiate, et Te ei ole täielikult saanud kõiki seitset dividendi, millele Teil on õigus (praeguse seisuga kokku 86,5 % tavanõuetest), võtke likvideerijatega võimalikult kiiresti ühendust, kasutades selleks teatise lõpus esitatud kontaktandmeid.

Kõigile võlausaldajatele tuletatakse meelde, et nad peavad esitama eraldi võlatõendi iga konto kohta eraldi, samuti eraldi vormi iga eraldiseisva nõude kohta. Kui Te seda ei tee, tähendab see, et vastavat nõuet ei ole esitatud ja seega ei pruugi see anda õigust dividendidele.

Hoiustajad, kes said makseid hoiuste kompenseerimise kavade alusel, võivad saada õiguse BCCI likvideerimise raames tehtavatele väljamaksetele. Te peaksite võtma ühendust vastavate likvideerijatega.

LIKVIDEERIMISKULUD/BCCI LIKVIDEERIMISEGA SEOTUD TEENUSED

Kõik, kes on osutanud teenuseid seoses BCCI äriühingute likvideerimistega või kellel on muudel põhjustel maksenõue seoses likvideerimiste kuludega ning kellele ei ole veel makstud, peaksid võtma asjaomaste likvideerijatega kohe ühendust, kasutades selleks teatise lõpus esitatud kontaktandmeid.

LIKVIDEERIMISTE LÄBIVIIMINE TULEVIKUS

Likvideerijad jätkavad võlgnevuste sissenõudmist ning likvideerimist ei lõpetata enne, kui sissenõudmismeetmed on lõpetatud.

Bank of Credit and Commerce International Holdings (Luxembourg) SA Bank of Credit and Commerce International SA — Luxembourg BCCI SA (In Liquidation) 2a, Kalchesbruck 1852 Luxembourg LUXEMBOURG Tel +352 4364-641 Faks +352 4266-61

Bank of Credit and Commerce International SA — England/Isle of Man/Scotland BCCI SA (In Liquidation) Athene Place, 5th Floor 66 Shoe Lane London EC4A 3BQ UNITED KINGDOM Tel +44 2070070800 Faks +44 2070070799 E-post: ukbcci@deloitte.co.uk

Bank of Credit and Commerce International SA — United Arab Emirates Liquidation Administration of UAE Branches of BCCI (SA) Luxembourg PO Box 2255 Abu Dhabi UNITED ARAB EMIRATES (UAE) Tel +971 26663204 / 26650600 Faks +971 26658254